Magyar népmese napja
2018. október 2. 

Ebben az esztendőben is megrendezésre kerül Győrszentivánon a mese ünnep, a magyar népmese napja, október 2-án 15 órai kezdettel, a Kossuth Lajos Művelődési Házban.  
Várjuk az iskolások, óvodások jelentkezését! 
Programjaink
●Meseillusztrációs verseny
●Bábkészítő verseny
●Meseíró verseny
●Mesélő verseny
Meseillusztrációs verseny
Téma: Szabadon választott tündérmese (ami népmese legyen) illusztrációja, tetszőleges technikával. A rajzlap mérete A/4-es vagy A/3-as legyen.
Kategóriák: ● óvodások
                    ●1-2. osztályosok
  	        ● 3-4. osztályosok
 	        ● Felső tagozatosok számára 
                      Téma: Iniciálé tervező verseny 
                    (Mint tudjátok, Mátyás király világhírű Corvinájában számtalan szebbnél szebb kiadású kötet sorakozott, amelyeket díszes iniciálék ékesítettek. Tervezzetek ti is hasonlókat, hagyjátok a fantáziátokat szárnyalni!)
Kérjük, hogy a rajzok kizárólag rajzlapon kerüljenek beadásra! Az elkészült munkákon legyen feltüntetve a gyermek neve, életkora, intézménye és a felkészítő pedagógus neve.
Az elkészült rajzokat a Móricz iskolába kérjük eljuttatni. 
Beadási határidő: 2018. szeptember 25. kedd
Bábkészítő verseny

Keltsetek életre egy kedves mesehőst, készítsetek bábot, tetszőleges anyagokból!
Kategóriák: ●óvodások
 	         ●1-2. osztályosok
 	         ●3-4. osztályosok
                     ●Felső tagozatosok
Az elkészült munkákon legyen feltüntetve a gyermek neve, életkora, intézménye és a felkészítő pedagógus neve.
Az elkészült munkákat kérjük a Móricz iskolába eljuttatni.
Beadási határidő: 2018. szeptember 25. kedd




Meseíró verseny
Mesét többféleképpen alkothattok: 

1. Folytasd a megkezdett mesémet! 
„Hol volt, hol nem volt, hetedhét országon is túl, még az üveghegyeken is túl, volt egyszer egy király, s annak három leánya. 
Az a király nem szerette a lányait, s egyszer nagy haragjában azt találta mondani: 
- Bárcsak az ördög vinné el ezeket a leányokat…”
2. Ez a mesém vége! 
Mi lehet az előzménye? Írd meg nekem! 
„ …. Most már látta az ördög, hogy a szegény ember rászedte, de csúnyán. Szégyenlette is a dolgot erősen. Olyan nagyon szégyellte, hogy többet nem is mert a szegény ember felé menni. 
Azóta kerüli az ördög a szegény embert. Mondja is a példaszó: „Szegényembert még az ördög is kerüli!”
3. Szabadon választott témában önálló mesealkotás

Kézzel is írhatod a mesédet, de lehetőség van az elkészült pályamunkák elektronikus beküldésére a következő email címre: 
nihc730@gmail.com
Minden meseíró kedvű gyermek pályázhat. A meséket korosztályonként fogjuk értékelni. 
Beadási határidő: 2018. szeptember 25. kedd
Mesélő verseny
Időpont: 2017. október 3.  15 óra után
Helyszín: Kossuth Lajos Művelődési Ház nagyterme
Résztvevők köre: óvodások, alsó tagozatosok, felső tagozatosok
Fontos: Az előadott mese rövid legyen! 
Kérjük, hogy a nevezésekben a gyermek nevét, intézményét, a kiválasztott mese időtartamát is tüntessék fel!
A  nevezéseket a következő email címre várom: nihc730@gmail.com 
Nevezési határidő: 2018. szeptember 25. kedd
Kapcsolattartás az alábbi elérhetőségeken: 
telefon: 518-383
mobil: 06/20-973-2810
Október 2-án 15 órakor várható a meghirdetett előzetes versenyek eredményhirdetése. Erről az érintettek előzetes értesítést kapnak.  
A meseünnep alkalmából szeretettel várunk minden kedves érdeklődőt, szülőt, nagyszülőt!  
[bookmark: _GoBack]2018. szeptember 4. 

 				Ihász Éva 				Fátrainé Csanaki Éva
				iskolai könyvtáros			megbízott intézményvezető		


 





